વિસનગરના કરિયાણા એસોસીએશનના વેપારીઓ પોતાના પરિવાર સાથે કુલુ-મનાલીના પ્રવાસે ફરવા ગયા હતા. જ્યાં મનાલીમાં આવેલા ભારે વરસાદના લીધે બિયાસ નદીમાં પુર આવતા રસ્તો બંધ થઈ જતા ૧૩૨ પ્રવાસીઓ મોતના મુખમાં ધકેલાઈ ગયા હતા. આ દરમિયાન વેપારી આગેવાનોએ વિસનગર ધારાસભ્ય ઋષિભાઈ પટેલ તથા વડનગરના સોમાભાઈ મોદીનો સંપર્ક કરી મદદ માગતા તેમના પ્રયત્નોથી હિમાચલ સરકારે તમામ પ્રવાસીઓને મોતના મુખમાંથી બહાર કાઢ્યા હતા. ત્યારે પરત ફરેલા એસોસીએશનના વેપારી આગેવાનોએ ધારાસભ્ય ઋષિભાઈ તથા વડનગરના સોમાભાઈ મોદી તથા ઉમતાના પૂર્વ સરપંચ અંકિતભાઈ પટેલની મુલાકાત લઈ તમામ પરિવારોનો જીવ બચાવવા બદલ આભાર વ્યક્ત કર્યો હતો.